陳純德

陳純德（），字靜生，號淡元，湖廣永州府零陵縣人。明末政治人物。

生平
早年為諸生，久困科場。崇禎十二年（1639年）中式湖廣鄉試三十五名舉人，崇禎十三年（1640年）聯捷庚辰科進士，年已六旬。授福建道監察御史，巡按山西。崇禎十七年（1644年），李自成破京師，陳純德自縊殉國。弘光朝廷追贈太僕寺少卿，諡恭節，祀旌忠祠《明季北略·卷二十一·陳純德》：御史陳純德，字靜生，號淡元，湖廣永州零陵人。崇禎十三年庚辰進士。是榜二甲進士，俱蒙恩召對稱旨，即除翰林、科、道等職。公以奏對詳明，授福建道御史。癸未督學順天，方抵任，以遵化警，不能前，遂回京。賊入京，公自經死。其同進士召對者，特旨除翰林五人，科、道各五人，共十五人。死者惟公一人。南京贈太僕寺少卿，謚恭節，祀旌忠祠。《明史·卷二六六》：陳純德，字靜生，零陵人。為諸生，以學行稱。嘗夜泊洞庭，為盜窘，躍出墮水，再躍入洲渚。比曉，坐蘆葦中，去泊舟數十丈。崇禎十三年成進士，年已六十矣。莊烈帝召諸進士，咨以時事。純德奏稱旨，立擢御史，巡按山西。七月，部內嚴霜，民凍餒。純德上疏請恤，因陳抽練之弊，言：「兵抽則人失故居，無父母妻子之依，田園丘壟之戀，思歸則逃，逢敵則潰。抽余者即以餉薄而安於無用，抽去者又以遠調而不樂為用。伍虛而餉仍在，不歸主帥，則歸偏裨，樂其逃而利其餉，凡藉以營求遷秩，皆是物也。精神不以束伍，而以侵餉；厚餉不以養士，而以求官。伍虛則無人，安望其練；餉糜則愈缺，安望其充。此今日行間大弊也。」帝不能用。還朝，督畿輔學政。將出按部，都城陷。賊下令百官以某日入見，眾攝純德入，還邸慟哭，遂自經。京山人秦嘉系買地葬之永定門外，立石表墓焉。贈太僕卿，謚恭節。。

著作
有《按晋奏稿》《募将勤王疏》。

參考文獻

清嘉慶陳忠潔公殉難錄本《陳忠潔公年譜》

 延伸阅读 


外部鏈接
陳純德  中研院史語所

Category:零陵人
C
Category:崇禎十二年己卯科湖廣鄉試舉人
Category:明朝福建道監察御史
Category:明朝自杀人物
Category:谥恭节